**Radionica društveno angažovane umetnosti**

Društveno angažovana umetnost je disciplina, interdisciplinarno polje i praksa. Ona je provokativno promišljanje koje uspostavlja dijalog različitih aktera u društvu. Ona postavlja pitanja, ukazuje na društvene probleme i njihove posledice, daje odgovore i moguća rešenja.

Radionica koju pokrećemo baviće se temom položaja žena sa invaliditetom u zdravstvenoj zaštiti.

Da li znate u kakvim sve neprijatnim situacijama se zatiču žene sa invaliditetom u domovima zdravlja, ambulantama, ordinacijama, poliklinikama?

Proces u radionici kretaće se od upoznavanja sa značajem društveno angažovane umetnosti, preko uočavanja, prepoznavanja, sakupljanja i definisanja problema koje imaju žene s invaliditetom u ustanovama zdravstvene zaštite do umetničke obrade tog materijala, stvaralačkog procesa i javne prezentacije umetničkih dela nastalih u ovom procesu.

Radionica je namenjena ženama s invaliditetom, majkama dece sa invaliditetom i mladim vizuelnim umetnicama i umetnicima koji žele da podele svoja iskustva kao korisnici zdravstvene zaštite i prošire svoja znanja koja se tiču društveno angažovane umetnosti i aktivno svojim umetničkim delima učestvuju u poboljšanju društvenog položaja žena sa invaliditetom.

Radionica će trajati od **6. februara do 12. marta 2016**. Radne sesije odvijaće se u tom period **subotom od 11 do 15 sati** u prostorijama “IZ KRUGA - VOJVODINA” u ulici **Bulevar vojvode Stepe 67** u Novom Sadu.

Šta dobijate uključivanjem u ovu radionicu?

Uključivanje omogućuje da upoznate nove ljude i sa njima podelite iskustva.

Uključivanje omogućuje da se upoznate sa umetnošću kao strategijom koja pomaže razvoj društvene zajednice.

Uključivanje omogućuje da se kroz praktičan deo radionice u kojem samostalno i uz navigaciju mentorke, a kroz produkcijski podržan stvaralački process kreirate svoje društveno angažovano umetničko delo koje će se predstaviti kako u okviru javnog događaja, tako i medijski.

Autorka radionice**:** mr Ivana Inđin, umetnica, edukatorka i stručnjakinja rodnih studija.

Produkcija radionice: “IZ KRUGA – VOJVODINA, organizaciju za podršku ženama sa invaliditetom”

**Pozivamo Vas da dođete na prvu uvodnu radionicu u subotu 6. februara u 11h.**

Dodatne informacije na telefon 021/6334584, ili imejl: office@izkrugavojvodina.org